Vaaleanpunainen

vaaleanpunainen   pinkki
Vaaleanpunainen tarkoittaa punaisen vaaleita sävyjä, joita on useita. Nimeä pinkki käytetään suomen kielessä sekä viittaamaan tiettyyn voimakkaaseen vaaleanpunaiseen sävyyn,  että viittaamaan yleisesti vaaleanpunaiseen.

Käyttö ja symboliikka
Vaaleanpunainen ja muut pastellivärit yleistyivät vaatetuksessa vasta 1700-luvulla. Tätä ennen se oli harvinainen väri, koska aatelisto suosi tummempia punaisen sävyjä. Vaaleanpunaisen yleistymiseen vaikutti erityisesti Ludvig XV:n rakastajatar Madame de Pompadour (1721–1764) Eva Heller, Psychologie de la couleur, effets et symboliques, pp. 182-83

1800-luvun Englannissa vaaleanpunaista käytettiin poikalasten vaatetuksessa ja aikuiset miehet suosivat tummanpunaista. Vaaleanpunaista pidettiin maskuliinisena värinä, ja tytöt puettiin usein valkoiseen ja siniseen. Nykyään vaaleanpunainen yhdistetään tyttöihin ja naiseuteen ja vastaavasti sininen poikiin ja miehuuteen. Tyypillisesti tytöille suunnatut lelut tehdään vaaleanpunaisiksi. Vaaleanpunainen on muuttunut maskuliinisesta väristä feminiiniseksi väriksi 1930- ja 1940-lukujen aikana, jolloin myös sininen on muuttunut poikien väriksi. Smithsonian MagazineWhen Did Girls Start Wearing Pink?In 1927, Time magazine printed a chart showing sex-appropriate colors for girls and boys according to leading U.S. stores. In Boston, Filene’s told parents to dress boys in pink. So did Best & Co. in New York City, Halle’s in Cleveland and Marshall Field in Chicago.<P>

Today’s color dictate wasn’t established until the 1940s, as a result of Americans’ preferences as interpreted by manufacturers and retailers. “It could have gone the other way”

Yhdysvalloissa vaaleanpunainen nousi suureen suosioon naisten vaatetuksessa ja sisustuksessa 1950-luvun puolessavälissä presidentti Dwight D. Eisenhowerin puolison Mamien vaikutuksesta.Mitchell, Nancy: Here's Why We Think of Pink as a Color for Girls, Apartment Therapy 29.2.2016. Viitattu 27.8.2017. Stanley Donenin elokuvassa Rakastunut Pariisissa (Funny Face, 1957) on laulu ”Think Pink”, jolla muotilehden päätoimittaja Maggie Prescott (Kay Thompson) julistaa uuden muotitrendin alkaneeksi.Hutchinson, Pamela: Funny Face: a film in love with fashion, The Guardian 27.2.2014. Viitattu 27.8.2017.

Monet feministit ovat tuominneet vaaleanpunaisen, koska heistä se edustaa naisia sortavaa, vanhaa naiskuvaa. Kuitenkin monet muut naiset ovat halunneet säilyttää vaaleanpunaisen ja muita naiseuden stereotyyppisiä ominaisuuksia ja olla ylpeitä niistä.

Miehillä vaaleanpunaiseen pukeutuminen on yhdistetty usein homoseksuaalisuuteen. Natsien keskitysleireillä seksuaalirikolliset (joihin myös homoseksuaalit laskettiin) joutuivat käyttämään tunnuksenaan vaaleanpunaista kolmiota (katso Keskitysleirivankien tunnukset).

Yleisesti halvat vaaleanpunaiset muoviset esineet voidaan nähdä klišeisinä tyyppiesimerkkeinä niin sanotusta krääsästä tai kitchistä, pinnallisuutta ja huonoa makua ilmentävästä turhasta tavarasta.

Helsingissä heräsi vuonna 1996 vilkas keskustelu nykytaiteen museo Kiasman rakennustyömaata ympäröineestä vaaleanpunaisesta aidasta, joka kulki Mannerheimin patsaan läheltä. Kilpailun voittajatyönä toteutettu ratkaisu oli muun muassa kuvanveistäjä Laila Pullisen ja arkkitehti Osmo Siparin mielestä hyvän maun vastainen ja häpäisi lähistöllä olevia kansallisia monumentteja.

Tunnettuja vaaleanpunaisia asioita
Ihmisen huulet ja limakalvopinnat ovat tyypillisesti vaaleanpunaisia.
Tunnetuimpia vaaleanpunaisia eläimiä lienevät flamingot, joiden höyhenten värin synnyttää niiden ruokavalioon kuuluvan planktonin sisältämä karotenoidi.
 Vaaleanpunainen (tai ruusunpunainen) talo, Casa Rosada on Argentiinan hallituksen ja presidentin työskentelypaikka.
Vaaleanpunainen pantteri tunnetaan Peter Sellersin komedioista, sekä piirroshahmona. Pink Panther on alun perin brittiläisten kaukopartioiden aavikkopinkillä () maalattujen Land Roverien lempinimi. Aavikkopinkki sulautuu hyvin aavikon hiekkamaastoon.
Barbie-nuken logo on vaaleanpunainen. Suurin osa Barbien huonekaluista ja tavaroista (hiusharjasta avoautoon) on tehty vaaleanpunaisesta muovista.
Vaaleanpunaista samppanjaa, roseesamppanjaa, pidetään romanttisena juomana. Se on usein erittäin kallista ja koko Champagnen alueen samppanjatuotannosta vain 3–4 % on vaaleanpunaista.

Sanonnoissa
Vaaleanpunaisten lasien läpi maailmaa katseleva ihminen näkee vain hyvät asiat.

Katso myös
Näkymätön vaaleanpunainen yksisarvinen
Roosa nauha

Lähteet



Viitteet

 Aiheesta muualla 

 coloria.net - vaaleanpunainen

Luokka:Punainen
Luokka:Seulonnan keskeiset artikkelit